Rõbatši

Rõbatši (kuni 1946 Rossitten) on küla (endine alevik) Venemaal Kaliningradi oblastis (endine Ida-Preisimaa) Zelenogradski rajoonis Zelenogradski linnakreisis. 

Alevik on Kura sääre rahvuspargi administratiivkeskuseks.

Aastani 1946 kandis see nime Rossitten. Nimi tulenes preisikeelsest sõnast rosita, mis tähendab roosi.

Aleviku leedukeelse nimekuju järgi on nime saanud Adavere lademe ja Juuru-Raikküla lademe Rasytė kihistu.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 7

pisi|Saksa Ornitoloogiaseltsi linnuvaatlusjaam Fogelwarte Kura säärel (1910)

 Ajalugu 

Rossitteni kohal asus vana preislaste linnamägi. Aastal 1372 rajas Saksa ordu sinna kindluse. Selle juurde moodustati ka kihelkond.

Sealne loss kaotas sõjalise tähtsuse aastal 1422 ja jäeti lõplikult maha aastal 1507. Sealses lossis leiab aset E. T. A. Hoffmanni jutustus Majoraat.

Sealse kiriku kohta on esimesed teated aastast 1605. XVIII sajandil ja XIX sajandil oli asula Finckensteinide suguvõsa valduses. Praegune kirikuhoone valmis aastal 1873 (aastast 1992 tegutseb selle ruumides õigeusu kirik). Aastal 1901 asutati sinna maailma esimene ornitoloogiajaam.

Aastail 1922–1945 tegutses Rossittenis purilennukool, mille juures hakkas tegutsema Alexander Lippischi juhitud purilennuselts Rhön-Rossitten Gesellschaft (RRG).

Teise maailmasõja käigus Punaarmee hõivatud Ida-Preisimaa sai aastal 1945 NSV Liidu valduseks, kus Rossitten nimetati 1946. aastal ümber Rõbatšiks.Vene Föderatsiooni Ülemnõukogu 17. juuni 1947. aasta määrus. 1947. aastal sai Rõbatši aleviku staatuse, mille kaotas 2005. aastal.Kaliningraadi oblasti seadus nr. 500. Aastail 2006–2016 oli see Kura sääre maapiirkonna nime kandva haldusüksuse halduskeskuseks.Kaliningraadi oblasti 27. aprilli 2015. aasta seadus nr. 420.

Elanikkond

<tr valign=top><td>
 460 (1910)
 650 (1933)
 690 (1939)
 1128 (1959)
 751 (1970)
<td>
 779 (1979)
 806 (1989)
 960 (2002)
 839 (2010)

 Tuntud elanikke 

Wilhelm Franz Epha – Saksa insener
Johannes Thienemann – Saksa ornitoloog

 Viited 

Välislingid
Rossitten kirjasõnas

Kategooria:Kaliningradi oblasti asulad